Vrou lewe nog ná hamer-aanvalEdwin Cruywagen, wat sy vrou glo met ‘n hamer aangeval en vir dood agtergelaat het, het Vrydag in die Nelspruit-streekshof verskyn. Cruywagen, wat tans op R1 000 borg vrygelaat is, se saak is tot 11 November uitgestel. Hy word daarvan beskuldig dat hy sy vrou, Francis Cruywagen, op 21 Junie 2011 met ‘n hamer aangeval het. Landdros Michael Mazibuko het gesê Cruywagen staar ‘n klag van poging tot moord en nie moord soos voorheen gedink is nie, in die gesig. Hy sê die assessors op die saak het aangeneem dat Francis dood is, aangesien haar kinders haar uit die hospitaal verwyder en na ‘n onbekende plek geneem het. Twee getuies het ook aangeneem sy is dood en so gesê toe hulle vroeër in die hof getuig het.